Efectele crunte ale scumpirii RCA în transporturi. „Unde, în afară de România, o poliță devine mai scumpă la reînnoire după aplicarea unei reduceri de 50%?”
Eliminarea plafonării la prețurile RCA a început să afecteze simțitor activitatea în sectorul transporturilor, cu precădere pentru că asigurarea pentru camioane s-a scumpit considerabil. Confederația Operatorilor și Transportatorilor Autorizați din România (COTAR) acuză lipsa de logică în sistemul bonus-malus și spun că, în ciuda tarifelor mari, despăgubirile rămân la un nivel minim, iar multe vehicule sunt deja trase pe dreapta din cauza costurilor.